Κυπριακές προεδρικές εκλογές 1978

Οι Προεδρικές Εκλογές του 1978 ήταν οι τέταρτες προεδρικές εκλογές που διεξήχθησαν στην Κύπρο μετά την ανακήρυξη της ανεξαρτησίας της χώρας. Μοναδικός υποψήφιος ήταν ο Σπύρος Κυπριανού, ο οποίος ανακηρύχθηκε πρόεδρος χωρίς τη διεξαγωγή ψηφοφορίας.

 Ο Πρόεδρος της Κυπριακής Δημοκρατίας εκλεγόταν (και εκλέγεται) άμεσα από τον λαό με καθολική και μυστική ψηφοφορία. Η θητεία του προέδρου είναι πενταετής. Ξεκινά την ημέρα εγκαταστάσεως του ενώπιον της Βουλής των Αντιπροσώπων, όπου ο εκλεγμένος πρόεδρος δίνει τη νενομισμένη διαβεβαίωση.Όταν μόνο ένας υποψήφιος υποβάλλει υποψηφιότητα, τότε ανακηρύσσεται ως εκλεγείς Πρόεδρος της Κυπριακής Δημοκρατίας, χωρίς ψηφοφορία. Όταν οι υποψήφιοι είναι περισσότεροι από έναν, τότε εκλέγεται ο υποψήφιος που εξασφαλίζει πάνω από το 50% των εγκύρων ψήφων. Αν κανένας από τους υποψήφιους δεν εξασφαλίσει την απαιτούμενη πλειοψηφία, τότε διεξάγεται επαναληπτική εκλογή την αντίστοιχη μέρα της αμέσως επόμενης βδομάδας ανάμεσα στους δυο υποψηφίους που πήραν τις περισσότερες ψήφους. Ο υποψήφιος που παίρνει, κατά την επαναληπτική εκλογή, το μεγαλύτερο αριθμό ψήφων θεωρείται εκλεγείς.Η εκλογή του νέου Προέδρου της Δημοκρατίας γίνεται πριν από τη λήξη της θητείας του απερχόμενου προέδρου, έτσι ώστε ο νεοεκλεγόμενος πρόεδρος να είναι σε θέση να αναλάβει τα καθήκοντα του όταν η θητεία αυτή λήξει.Σε περίπτωση που η θέση του Προέδρου της Κυπριακής Δημοκρατίας παραμένει κενή, διεξάγεται αναπληρωματική εκλογή εντός 45 ημερών από την ημέρα που η θέση παρέμεινε κενή. Η θητεία του εκλεγομένου με αναπληρωματική εκλογή προέδρου είναι ίση με τη μη εκπνεύσασα περίοδο της θητείας του προηγούμενου προέδρου.Σε περίπτωση προσωρινής απουσίας ή προσωρινού κωλύματος του Προέδρου της Δημοκρατίας, τον αναπληροί ο Πρόεδρος της Βουλής των Αντιπροσώπων. Η θητεία της κυβέρνησης Αρχιεπισκόπου Μακαρίου Γ΄ 1973 ολοκληρωνόταν τον Φεβρουάριο του 1978. Ωστόσο, λόγω του θανάτου του Αρχιεπισκόπου Μακαρίου Γ΄ στις 3 Αυγούστου 1977, η θητεία της κυβέρνησης ολοκληρώθηκε πρόωρα. Προεδρεύων της Κυπριακής Δημοκρατίας ανέλαβε ο πρόεδρος της Βουλής των Αντιπροσώπων Σπύρος Κυπριανού. Οι αναπληρωματικές εκλογές ορίστηκαν για τις 10 Σεπτεμβρίου 1977. Ο Σπύρος Κυπριανού ήταν και ο μόνος που υπέβαλλε υποψηφιότητα και έτσι την 1η Σεπτεμβρίου 1977 ανακηρύχθηκε Πρόεδρος της Δημοκρατίας, με τη συμφωνία όλων των κομμάτων. Η θητεία του ήταν ίση με τη μη εκπνεύσασα περίοδο της θητείας του προηγούμενου προέδρου. Οι προεδρικές εκλογές του 1978 ήταν προγραμματισμένες για τις 5 Φεβρουαρίου 1978.Στις 10 Νοεμβρίου 1977 ο ΔΗΣΥ εξήγγειλε την υποψηφιότητα του Γλαύκου Κληρίδη. Στις 22 Νοεμβρίου 1977 το ΔΗΚΟ ανακοίνωσε την υποψηφιότητα του Σπύρου Κυπριανού. Ο πρόεδρος της ΕΔΕΚ Βάσος Λυσσαρίδης ανήγγειλε ότι θα υπέβαλλε υποψηφιότητα αν αποτύγχαναν προτάσεις του προς το ΔΗΚΟ και το ΑΚΕΛ για καθορισμό μίνιμουμ προγράμματος συνεργασίας.Στις 14 Δεκεμβρίου 1977 απήχθη από το στρατόπεδο καταδρομών όπου υπηρετούσε τη στρατιωτική του θητεία ο πρωτότοκος γιος του Σπύρου Κυπριανού, Αχιλλέας Κυπριανού. Το γεγονός αυτός δημιούργησε κλίμα ανησυχίας ότι ο κίνδυνος από ανατρεπτικά στοιχεία του 1974 (όταν και πραγματοποιήθηκε το πραξικόπημα) δεν είχε εκλείψει. Οι απαγωγείς μέσω μαγνητοταινίας ζήτησαν γενική αμνηστία σε όλους τους πολιτικούς κατάδικους, υπόδικους και καταζητούμενους.Στις 16 Δεκεμβρίου ο Γλαύκος Κληρίδης ανακοίνωσε την απόφαση του να μη διεκδικήσει την προεδρία του κράτους, σε ένδειξη ομοψυχίας του πολιτικού κόσμου και για να μην εμπλακεί η χώρα σε προεκλογικές αντιπαραθέσεις, μέσα στις δραματικές συνθήκες που είχαν διαμορφωθεί. Δύο μέρες αργότερα ο Αχιλλέας Κυπριανού αφέθηκε ελεύθερος.Η υποβολή των υποψηφιοτήτων έγινε στις 26 Ιανουαρίου 1978. Ο Σπύρος Κυπριανού ήταν ο μόνος που έθεσε υποψηφιότητα και ως εκ τούτου μετά τη λήξη της προθεσμίας υποβολής υποψηφιοτήτων, ανακηρύχθηκε Πρόεδρος της Δημοκρατίας. Στην πιο κάτω λίστα αναγράφονται τα πρόσωπα που απέστειλαν συγχαρητήριο τηλεγράφημα προς τον εκλεγέντα πρόεδρο. ο πρόεδρος της Ελλάδας Κωνσταντίνος Τσάτσος ο πρόεδρος του ΠΑΣΟΚ Ανδρέας Παπανδρέου ο Γενικός Γραμματέας του ΚΚΕ Χαρίλαος Φλωράκης ο Γραμματέας της Κεντρικής Επιτροπής του ΚΚΕ Εσωτερικού Μπάμπης Δρακόπουλος ο πρώην αρχηγός της ΕΔΗΚ Γεώργιος Μαύρος ο πρόεδρος της Γαλλίας Βαλερί Ζισκάρ ντ'Εσταίν ο πρόεδρος του Κρατικού Συμβουλίου της Βουλγαρίας Τόντορ Ζίβκοφ ο αρχιεπίσκοπος Αθηνών και πάσης Ελλάδος Σεραφείμ ο Γενικός Γραμματέας της ΕΔΗΚ Μιχάλης Παπακωνσταντίνου ο πρόεδρος της Σοσιαλιστικής Πρωτοβουλίας Γεώργιος - Αλέξανδρος Μαγκάκης ο βουλευτής επικρατείας Παναγιώτης Κανελλόπουλος ο πρόεδρος της ΕΔΑ Ηλίας Ηλίου ο πρόεδρος του Κόμματος των Νεοφιλελευθέρων Κωνσταντίνος Μητσοτάκης ο σάχης της Περσίας Μοχάμεντ Ρεζά Παχλαβί ο υπουργός εξωτερικών της Ελλάδας Παναγής Παπαληγούρας ο υφυπουργός εξωτερικών της Ελλάδας Ανδρέας Φ. Ζαΐμης ο μόνιμος αντιπρόσωπος της Ελλάδας στον ΟΗΕ Γεώργιος Παπούλιας ο πρώην πρωθυπουργός της Ελλάδας Γεώργιος Αθανασιάδης ο πρόεδρος των ΗΠΑ Τζίμι Κάρτερ ο πρόεδρος του προεδρείου του ανώτατου σοβιέτ της Σοβιετικής Ένωσης Λεονίντ Μπρέζνιεφ ο γενικός γραμματέας της Κοινοπολιτείας των Εθνών Σρίνταθ Ράμφαλ ο πρωθυπουργός της Μεγάλης Βρετανίας Τζέιμς Κάλαχαν ο πρόεδρος της Γιουγκοσλαβίας Γιόσιπ Μπροζ Τίτο ο πρόεδρος του Ισραήλ Εφραίμ Κατζίρ ο πρόεδρος της Βουλής των Ελλήνων Δημήτριος Παπασπύρου ο Υπουργός Άμυνας της Ελλάδας Ευάγγελος Αβέρωφ ο υφυπουργός εξωτερικών της Ελλάδας Ανδρέας Ανδριανόπουλος ο αντιπρόεδρος της κυβέρνησης της Ελλάδας Κωνσταντίνος Παπακωνσταντίνου ο αρχηγός του ΓΕΕΘΑ Ιωάννης Ντάβος ο πρόεδρος της Ρουμανίας Νικολάε Τσαουσέσκου ο αρχηγός της οργάνωσης για την απελευθέρωση της Παλαιστίνης Γιάσερ Αραφάτ ο πρόεδρος της Κοινοβουλευτικής Συνέλευσης του Συμβουλίου της Ευρώπης Καρλ Τσέρνετς ο πρόεδρος του Λουξεμβούργου Γκαστόν Θορν ο πρόεδρος της Αιγύπτου Ανουάρ Σαντάτ ο πρόεδρος της Πολωνίας Χέρνικ Τζαμπλόνσκι ο πρόεδρος του Λιβάνου Ηλίας Σαρκίς ο πρόεδρος της Βόρειας Κορέας Κιμ Ιλ-σονγκ ο πρόεδρος της Ιταλίας Τζιοβάννι Λεόνε ο βασιλιάς του Μαρόκου Χασάν Β΄ ο πρωθυπουργός του κρατικού συμβουλίου της Κίνας Χούα Κούο Φενγκ ο πρόεδρος της Τσεχοσλοβακίας Γκούσταβ Χούζακ ο πρόεδρος της Ουγγαρίας Παλ Λοσόντσι ο Γενικός Γραμματέας της Κεντρικής Επιτροπής του Ενιαίου Σοσιαλιστικού Κόμματος Γερμανίας Έριχ Χόνεκερ ο ύπατος αρμοστής του ΟΗΕ για τους πρόσφυγες Πουλ Χάρτλινγκ ο πρόεδρος της Μογγολίας Γου Τσέντενμπαλ. Κυβέρνηση Σπύρου Κυπριανού 1978 «Προεδρικές εκλογές 1978». Αρχειοθετήθηκε από το πρωτότυπο στις 11 Απριλίου 2020. Ανακτήθηκε στις 11 Απριλίου 2020. «Οι προεδρικές εκλογές στην Κύπρο». www.kathimerini.gr. 25 Σεπτεμβρίου 2017. Αρχειοθετήθηκε από το πρωτότυπο στις 10 Απριλίου 2020. Ανακτήθηκε στις 10 Απριλίου 2020. «Eκλογές - Προεδρικές». Αρχειοθετήθηκε από το πρωτότυπο στις 10 Απριλίου 2020. Ανακτήθηκε στις 10 Απριλίου 2020. «ΠΛΗΡΟΦΟΡΙΕΣ ΓΙΑ ΤΗ ΔΙΑΔΙΚΑΣΙΑ ΕΚΛΟΓΗΣ ΠΡΟΕΔΡΟΥ ΤΗΣ ΔΗΜΟΚΡΑΤΙΑΣ» (PDF). Υπουργείο Εσωτερικών. 1 Νοεμβρίου 2017. σελίδες 3–7. Αρχειοθετήθηκε από το πρωτότυπο (PDF) στις 11 Απριλίου 2020. Ανακτήθηκε στις 11 Απριλίου 2020. Νικόλα, Νικόλας (28 Ιανουαρίου 2018). «Από τον Μακάριο στο σήμερα». Αρχειοθετήθηκε από το πρωτότυπο στις 12 Απριλίου 2020. Ανακτήθηκε στις 12 Απριλίου 2020. Προεδρικές εκλογές στην Κύπρο 1960-2013 - Ιστορικό αφιέρωμα Σπύρος Κυπριανού - Κατάθεση υποψηφιότητας - Προεδρικές εκλογές 1978 Σπύρος Κυπριανού - Τελετή εγκατάστασης-διαβεβαίωσης προέδρου Κυπριανού - Τελετή εγκατάστασης προέδρου - 1978